# Kelli Giddish

Kelli Giddish (Cumming (Georgia), 1980ko apirilaren 13a) aktore estatubatuarra da. Law & Order: Special Victims Unit telesailean Amanda Rollins detektibearen rola betetzeagatik da ezaguna.

## Biografia

Kelli Giddish Cumming (Georgia) hirian jaio zen eta aitonak sartu zion zinemarekiko zaletasuna, Atlantako Fox antzokira eramaten baitzuen txikitan. Kirolaria ere bazen gaztaroan Central Forsyth High School-eko sofbol taldeko partaidea izan zen. Indianako Evansvilleko Unibertsitatean Antzerkigintzan graduatu zen.

### Hasierako lanak

2005 eta 2007 artean All my children telesailean Diana "Di" Henry izan zen eta 2008an Death in Love filmean azaldu zen. Filme hau Sundanceko Zinemaldian saritua izan zen gainera. 2007an Law & Order frankiziako bi telesailetan azaldu zen, bakoitzean atal bakarrean. 2010an Past Life eta Chase telesailetan ohiko aktorea izan zen.

### Law & Order: Special Victims Unit

2011ko ekainaren 27an Law & Order: Special Victims Unit telesaileko 13. denboraldiko aktore protagonistetako bat izango zela iragarri zen. "Scorched Earth" atalean egin zuen debuta Amanda Rollins detektibearen paperean eta bere pertsonaia Olivia Benson protagonistaren erabat bestelakoa zela ikusi zen.
2011n The Good Wife telesailean Sophia Russo detektibearen papera egin zuen hiru ataletan eta 2014 berriz azaldu zen atal batean paper bera eginez.

## Beste lan batzuk

2018an Body Count taldearen “All Love is Lost” abestiaren bideoklipean azaldu zen eta baita Law & Order telesailean kide duen Ice-T-ren Bloodlust diskoan ere.

## Bizitza pertsonala

2015eko ekainaren 20an Lawrence Faulbornekin ezkondu zen Floridan. Bi seme izan dituzte elkarrekin, Ludo 2015ean eta Charlie 2018an. Kelli Giddishen haurdunaldiak Law & Order: Special Victims Unit telesailean agertu dira.

## Filmografia
### Filmeak

| Urtea | Filma | Pertsonaia | Oharrak |
| 2005 | Witches of the Caribbean | Clara | |
| 2006 | Walls | Sara | Laburmetraia |
| 2008 | Death in Love | Young Mother | |
| 2008 | The Understudy | Simone | |
| 2012 | Breathless | Tiny | |

### Telebista

| Urtea | Filma | Pertsonaia | Oharrak |
| 2005–07 | All My Children | Diana "Di" Henry | Protagonista |
| 2006–09 | The Burg | Courtney | Websaila, 13 atal |
| 2007 | Damages | Heather MacDonald | 2 atal: "Sort of Like a Family", "Because I Know Patty" |
| 2007 | Law & Order: Criminal Intent | Dana Stipe | "Depths" atala |
| 2007 | Law & Order: Special Victims Unit | Kara Bawson | "Outsider" atala |
| 2008 | All's Faire | Cindy | Websaila |
| 2008 | Without a Trace | Ariana Murphy | "Rise and Fall" atala |
| 2009 | Life on Mars | Carol | "Coffee, Tea or Annie" atala |
| 2010 | Past Life | Dr. Kate McGinn | 9 atal |
| 2010–11 | Chase | Annie Frost | 18 atal |
| 2011, 2014 | The Good Wife | Sophia Russo | 4 atal: "Getting Off", "Closing Arguments", "A New Day", "The Line" |
| 2011–gaur egun | Law & Order: Special Victims Unit | Amanda Rollins detektibea | Protagonista 13. sasoitik aurrera |
| 2014 | Chicago Fire | Amanda Rollins detektibea | "Nobody Touches Anything" atala |
| 2014–15 | Chicago P.D. | Amanda Rollins detektibea | 3 atal: "Conventions", "They'll Have to Go Through Me", "The Number of Rats" |

## Erreferentziak

* ↑ «NorthFulton.com | Forsyth Central graduate rising star» web.archive.org 2013-07-16 (Noiz kontsultatua: 2020-11-03).
* ↑ «Kelli Giddish» IMDb (Noiz kontsultatua: 2020-11-03).
* ↑ «Kelli Giddish Biography, Celebrity Facts and Awards | TVGuide.com» web.archive.org 2016-06-29 (Noiz kontsultatua: 2020-11-03).
* ↑ «Breaking News - FOX Announces Primetime Slate for 2009-2010 Season | TheFutonCritic.com» www.thefutoncritic.com (Noiz kontsultatua: 2020-11-03).
* ↑ «NBC.com - NBC Picks Up New Drama Series 'Chase,' From Jerry Bruckheimer, For 2010-11 Season» web.archive.org 2012-10-26 (Noiz kontsultatua: 2020-11-03).
* ↑ «NBC Signs Kelli Giddish (“Chase”) and Danny Pino (“Cold Case”) as New Detectives for “Law & Order: Special Victims Unit” - Ratings | TVbytheNumbers» web.archive.org 2011-06-29 (Noiz kontsultatua: 2020-11-03).
* ↑ (Ingelesez) Andreeva, Nellie; Andreeva, Nellie. (2011-04-25). «TV CASTINGS: Ron Livingston Joins 'Game Change,' Kelli Giddish Boards 'Good Wife'» Deadline (Noiz kontsultatua: 2020-11-03).
* ↑ (Ingelesez) May 17, Jon WiederhornPublished:; 2018. «Body Count Release Vengeful Video for 'All Love Is Lost'» Loudwire (Noiz kontsultatua: 2020-11-03).
* ↑ (Gaztelaniaz) «Bloodlust (álbum de Body Count) - Bloodlust (Body Count album) - qaz.wiki» es.qaz.wiki (Noiz kontsultatua: 2020-11-03).
* ↑ (Ingelesez) «Kelli Giddish of 'Law & Order: SVU' married and pregnant» UPI (Noiz kontsultatua: 2020-11-03).
* ↑ (Ingelesez) «SVU Star Kelli Giddish Welcomes First Child: Pic» Us Weekly 2015-10-06 (Noiz kontsultatua: 2020-11-03).
* ↑ (Ingelesez) «Law & Order: SVU’s Kelli Giddish Gives Birth to Baby No. 2!» Us Weekly 2018-11-14 (Noiz kontsultatua: 2020-11-03).
* ↑ «Kelli Giddish on Her Law & Order: SVU Baby Surprise and What's Ahead for Rollins» E! Online Thu Sep 24 03:00:00 GMT+0 2015 (Noiz kontsultatua: 2020-11-03).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q454277
* Multimedia: Kelli Giddish / Q454277